****

**ΑΝΑΚΟΙΝΩΣΗ (ΚΧΠ/05)**

**Εκστρατεία ελέγχου συμμόρφωσης των χημικών προϊόντων που διατίθενται στην Κυπριακή αγορά**

Στο πλαίσιο εκστρατείας ελέγχου συμμόρφωσης των χημικών προϊόντων που διατίθενται στην αγορά, το Τμήμα Επιθεώρησης Εργασίας (ΤΕΕ) θα προχωρήσει σε συστηματικούς ελέγχους για την ορθή ταξινόμηση, επισήμανση και συσκευασία των προϊόντων που πωλούνται σε καταστήματα, υπεραγορές, περίπτερα, καταστήματα DIY, εμπορικά κέντρα κλπ. συμπεριλαμβανομένων και αυτών που διατίθενται προς πώληση διαδικτυακά (online sales).

Ειδικότερα, στόχος και της σχετικής Ευρωπαϊκής εκστρατείας είναι ο έλεγχος της υποχρέωσης ΚΟΙΝΟΠΟΙΗΣΗΣ των επικίνδυνων χημικών προϊόντων στην Ευρωπαϊκή Πύλη για τα Κέντρα Δηλητηριάσεων και της επαλήθευσης του χαρακτηριστικού 16-ψήφιου κωδικού UFI (Unique Formula Identifier) που πρέπει να αναγράφεται στην ετικέτα τους.

Σύμφωνα με το άρθρο 45 και το Παράρτημα VII του Ευρωπαϊκού Κανονισμού CLP, από την 01.01.2025, οι επιχειρήσεις που διαθέτουν επικίνδυνα χημικά προϊόντα (μείγματα) στην Κυπριακή αγορά, υποχρεούνται να έχουν διασφαλίσει ότι για τα προϊόντα τους έχει υποβληθεί η απαιτούμενη ΚΟΙΝΟΠΟΙΗΣΗ στην Ευρωπαϊκή Πύλη για τα Κέντρα Δηλητηριάσεων. Κάθε προϊόν που έχει κοινοποιηθεί φέρει στην ετικέτα του ένα χαρακτηριστικό κωδικό UFI. Ο κωδικός αυτός είναι μοναδικός και διαφορετικός για κάθε μείγμα και συνδέει μονοσήμαντα τη σύσταση του μείγματος και την επικινδυνότητά του.

Πριν από τη διάθεση των χημικών προϊόντων στην αγορά οι επιχειρήσεις θα πρέπει να διασφαλίσουν ότι τα προϊόντα τους συμμορφώνονται με τις πιο πάνω υποχρεώσεις.

Για περισσότερες πληροφορίες δείτε την [Ανακοίνωση του ΤΕΕ](https://www.mlsi.gov.cy/mlsi/dli/dliup.nsf/All/D04ED7102CCBC2D5C2257EAD0029A8A1/$file/202502065_%CE%9A%CE%A7%CE%A004_UFI.pdf) καθώς και τη σχετική ιστοσελίδα [εδώ](https://www.mlsi.gov.cy/mlsi/dli/dliup.nsf/All/D04ED7102CCBC2D5C2257EAD0029A8A1?OpenDocument).

Για διευκρινίσεις μπορείτε να επικοινωνείτε με Λειτουργούς του Τμήματος Επιθεώρησης Εργασίας στα τηλέφωνα 22405637, 22405611 και 22405609 ή με ηλεκτρονικό ταχυδρομείο στη διεύθυνση [mpaleomilitou@dli.mlsi.gov.cy](mailto:mpaleomilitou@dli.mlsi.gov.cy).

Φεβρουάριος 2025 ΤΜΗΜΑ ΕΠΙΘΕΩΡΗΣΗΣ ΕΡΓΑΣΙΑΣ